Tatoeba sentences — language code: ina
Helen S. Eaton, membro del personal de IALA, investigava le possibilitate de usar un lingua planificate como un introduction al studio de linguas natural e produceva un curso de linguistica general que usava esperanto como lingua introductori.
In 1940 Helen S. Eaton anque publicava un lista de frequentias semantic ex quatro rigorose studios del frequentia de parolas in le vocabularios del anglese, del francese, del germano e del espaniol.
Le professor William E. Collinson del Universitate de Liverpool, qui habeva essite associate con IALA ab le prime annos (al minus post 1928), jam habeva facite studios preparatori de grande valor.
Durante 1936 un gruppo de eruditos de formation professional in philologia comparative se assemblava al Universitate de Liverpool.
Le Research Corporation habeva generosemente date a IALA un subvention annual "pro le recerca de promover le realisation de un lingua neutral e non politic."
Iste labor pro compilar le datos linguistic e information concernente le formas de parolas international continuava a Liverpool.
Verso 1935 le investigatores de IALA comenciava concluder que il esserea impossibile extraher un lingua unificate ex le linguas planificate que illes investigava.
Le controversia principal esseva inter le desirabilitate de construer un lingua schematic como esperanto e ido o un lingua natural como occidental e latino sine flexione.
Illes habeva discoperite que milles de parolas jam international se usava in le linguas europee, e a illes il pareva plus rational extraher iste vocabulario e usar lo como base de un lingua plus facile de comprender a prime vista.
Quando le Secunde Guerra Mundial comenciava in 1939, le recercatores de IALA debeva disperger se.
On tunc transfereva le datos linguistic e le bibliotheca de IALA al Universitate de Liverpool a New York, ubi le sr. Stillman organisava un nove gruppo de linguistas de varie nationalitates.
Alora Dr. Gode assumeva le direction del projecto, e su labor culminava in le General Report (Raporto general) de IALA publicate in 1945.
Iste documento presentava le bases theoric del recercas del Association, le natura del structura del vocabulario international, le regulas establite pro le eligibilitate de parolas individual e lor standardisation secundo lor prototypos etymologic.
Post le fin del Secunde Guerra Mundial in 1946, professor André Martinet partiva del Sorbonne in Paris pro devenir le director de recerca de IALA in New York.
Ben que Gode e Martinet teneva opiniones differente, secundo Martinet il non habeva ulle hostilitate inter illes.
In 1948 Martinet se dimitteva del direction de IALA, que offeriva su posto a Dr. Gode, qui finiva le travalio de IALA.
La major parte del parolas seligite veniva de fontes greco-latin e esseva componentes de varie familias de parolas plus o minus extensive.
Quando Dr. Gode finiva su compilation del vocabulario basic de interlingua, ille lo publicava in le forma de un dictionario, le Interlingua-English Dictionary.
Iste dictionario (IED) es le principal modello e pro altere dictionarios de interlingua e pro le formation de nove parolas in interlingua.